
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

ΑριΟ. 1859 (1) 

* Οπλίτες πενταετούς υποχρέωσης (ΟΠΥ) του ΠΝ και της ΠΑ (αναδη¬ 
μοσίευση). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 3, 4, 7, 9, 10, 22 και 23 του Ν. 
1513/85 περί «οπλιτών του Στρατού Ξηράς με πενταετή υποχρέωση» 
(ΦΕΚ τ.Α' 12/8.2.85) και 

β. Τη διάταξη του άρθρου 13 του Ν. 1848/89 «Προέλευση των μό¬ 
νιμων αξιωματικών του Οικονομικού και του Στρατολογικού Σώματος 


των Ενόπλων Δυνάμεων και άλλες διατάξεις» (ΦΕΚ τ.Α' 112/8.5.89), 
αποφασίζουμε: 

ΑΡΘΡΟ 1 
Στολή - Διακριτικά 

Η στολή και τα διακριτικά των οπλιτών πενταετούς υποχρέωσης (αν- 
δρών - γυναικών) καθορίζονται από τον Κανονισμό Στολών του οικείου 
Κλάδου των Ενόπλων Δυνάμεων. 

ΑΡΘΡΟ 2 
Διαδικασία επιλογής 

1. Με την προκήρυξη κατάταξης, από τον Υπουργό Εθνικής Άμυνας 
ορίζεται ο αριθμός κατατασσομένων κατά γενική ειδικότητα - Τέχνη και 
εξειδίκευση, τα απαιτούμενα δικαιολογητικά για τη διαπίστωση των 
προσόντων των υποψηφίων, η επιλογική διαδικασία και ο βαθμός με 
τον οποίο προβλέπεται από τις ισχύουσες διατάξεις να κατατάσσονται οι 
ΟΠΥ. 

2. Με την ίδια προκήρυξη ορίζονται τα ειδικά προσόντα που πιθανόν 
να απαιτούνται για κάθε ειδικότητα - τέχνη και εξειδίκευση, καθώς και 
σε κάθε σχετική με την κατάταξη λεπτομέρεια. 

3. Για τα ιδιαίτερα προσόντα που αφορούν το φύλο και το οινάστημα 
των γυναικών εφαρμόζονται οι ισχύουσες διατάξεις που αφορούν τις εθε¬ 
λόντριες. 

4. Ο αριθμός των κατατασσομένων κατά γενική ειδικότητα··- τέχνη ή 
εξειδίκευση καθορίζεται μετά από πρόταση του Ανωτάτου Συμβουλίου 
του οικείου Κλάδου των Ενόπλων Δυνάμεων. 

ΑΡΘΡΟ 3 

Πίνακες Επιλεγέντων - Κατάταξη 

1. Με το πέρας της επιλογικής διαδικασίας συντάσσονται πίνακες 
επιλεγέντων κατά ειδικότητα, οι οποίοι κυρώνονται από τον Αρχηγό 
του οικείου Κλάδου των Ενόπλων Δυνάμεων. 

2. Από τους ανωτέρω πίνακες με διαταγή του Αρχηγού του οικείου 
Κλάδου καλούνται να καταταγούν στο στράτευμα κατά σειρά επιτυχίας 
και βαθμό ισάριθμοι προς κάλυψη των προκηρυχθεισών θέσεων. 

ΑΡΘΡΟ 4 

Εκπαίδευση - Αρχαιότητα 

1. Οι οπλίτες πενταετούς υποχρέωσης με την κατάταξή τους στο 
στράτευμα υφίστανται εκπαίδευση σύμφωνα με τις διαταγές του οικείου 
Κλάδου των Ενόπλων Δυνάμεων. 

2. II αρχαιότητα των οπλιτών με πενταετή υποχρέωση καθορίζεται 
από την ημερομηνία κατάταξής τους. Η ένταξή τους σε χωριστό πίνακα 
αρχαιότητας (επετηρίδα) κατά βαθμό θα καθορίζεται από την ημερομη¬ 
νία κτήσεως του βαθμού. Σε περίπτωση κατά την οποία αυτή συμπίπτει, 
η αρχαιότητα θα ρυθμίζεται με διαδικασία που καθορίζται ύστερα από 
διαταγή του Αρχηγού του οικείου Κλάδου των Ενόπλων Δυνάμεων. 
















8624 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 5 
Ατομικά Έγγραφα 

1. Για τους ΟΠΥ τηρούνται τα ατομικά έγγραφα που προβλέπονται 
για τους μόνιμους Υπαξιωματικούς. Αντί για την ειδική έκθεση απο¬ 
στρατείας συντάσσεται πρόταση έκτακτης κρίσης για μειωμένη από¬ 
δοση στα καθήκοντα του βαθμού και της ειδικότητας - τέχνης τους, ενώ 
ειδικά για το ΠΝ και στην περίπτωση που η μειωμένη απόδοση οφείλε¬ 
ται σε έλλειψη ναυτικών προσόντων. 

2. Σε ότι αφορά τον τρόπο σύνταξης και τήρησης των ατομικών εγ¬ 
γράφων, τους αξιολογούντες και τους γνωματεύοντες, εφαρμόζονται 
αντίστοιχα οι διατάξεις που ισχύουν για τους Μόνιμους Υπαξιωματι- 
κούς. 

ΑΡΘΡΟ 6 

Κρίσεις - Προαγωγές - Τοποθετήσεις - Μεταθέσεις 

1. Σχετικά με τα απαιτούμενα ουσιαστικά προσόντα για προαγωγή, 
τις κρίσεις, τις προαγωγές, τις τοποθετήσεις και τις μεταθέσεις εφαρμό¬ 
ζονται οι διατάξεις που ισχύουν για τους μόνιμους Υπαξιωματικούς, 
πλην των περιπτώσεων που ρυθμίζονται από το Ν. 1513/85 και την 
παρούσα. 

2. Με βάση τα ουσιαστικά προσόντα οι ΟΠΥ κρίνονται ως εξής: 

α. Στις τακτικές κρίσεις: 

(1) Προακτέοι 

(2) Μη προακτέοι. 

β. Στην περίπτωση υποβολής πρότασης έκτακτης κρίσης για μειω¬ 
μένη απόδοση, έτσι όπως αυτή καθορίζεται στην παράγραφο 1 του άρ¬ 
θρου 5 της παρούσας, κρίνονται 

(1) Διατηρητέοι 

(2) Μη διατηρητέοι. 

3. Αυτοί που κρίνονται μη προακτέοι και μη διατηρητέοι απολύονται. 

4. Αρμόδιο Συμβούλιο για τις τακτικές και έκτακτες κρίσεις των 
ΟΠΥ ορίζεται το Συμβούλιο Κρίσεων Μονίμων Υπαξιωματικών του οι¬ 
κείου Κλάδου των Ενόπλων Δυνάμεων. 

ΑΡΘΡΟ 7 

Η ισχύς της παρούσης ορίζεται από τη δημοσίευσή της στην Εφημε¬ 
ρίδα της Κυβερνήσεως, 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Νοεμβρίου 1989 

Ο ΥΠΟΥΡΓΟΣ 

ΤΖΑΝΝΗΙ ΤΖΑΝΝΕΤΑΚΗΣ 


• Αναδημοσιεύεται διότι η απόφαση δημοσιεύθηκε ελλιπής στο ΦΕΚ 
884/Β/4.12.89. 

— . - 

Αριθ. 1125284/2720/0006Β (2) 

Παράταση λειτουργίας της ΔΙ.Ε.Τ.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Ν. 1828/1989 «Αναμόρφωση 
της Φορολογίας Εισοδήματος και άλλες διατάξεις», ΦΕΚ 2/Λ/ 
1989. 

2. Τις διατάξεις του Π.Δ. 284/1988 «Οργανισμός Κεντρικής Υπη¬ 

ρεσίας Υπουργείου Οικονομικών», ΦΕκ 128/Α/1988 και του Π.Δ. 
551/1988 «Οργανισμός Νομαρχιών (Οργάνωση Οικονομικών Υπηρε¬ 
σιών)., ΦΕΚ 259/Α/1988. ■ 

3. Την αριθ. 1089903/2050/0006Α/10.8.1989 απόφασή μας 
«Παράταση λειτουργίας καταργούμενων με το νέο Οργανισμό Τελω¬ 
νειακών Υπηρεσιών κ.λπ.» ΦΕΚ 686/Β/13.9.1989 με την οποία πα- 
ρατάθηκε μέχρι 31.12.1989 η λειτουργία της Δ/νσης Ελέγχου Τελω¬ 
νειακών Αρχών (ΔΙ.Ε.Τ.Α.). 

4. Το γεγονός ότι η μη λειτουργία των περισσότερων Δ/νσεων Επι¬ 
θεώρησης και Συντονισμού Τελωνείων, λόγω αντικειμενικών και γενι¬ 
κότερων οργανωτικών δυσχερειών, εξακολουθεί να εμποδίζει την εύ¬ 
ρυθμη λειτουργία των Τελωνειακών Υπηρεσιών (αποσυμφόρηση αυτών 
από τον όγκο των Τελωνειακών Παραστατικών και έλεγχος αυτών), 


αποφασίζουμε: 

Εγκρίνουμε την παράταση λειτουργίας της Διεύθυνσης Ελέγχου Τε¬ 
λωνειακών Αρχών (ΔΙ.Ε.Τ.Α.) μέχρι 30.6.1990 για λόγους εύρυθμης 
λειτουργίας των Τελωνειακών Υπηρεσιών και διασφάλισης των συμφε¬ 
ρόντων του Δημοσίου. 

Οι Δ/νσεις Επιθεώρησης και Συντονισμού Τελωνείων θα εξακολου¬ 
θήσουν να μην ασκούν για το ίδιο χρονικό διάστημα τις σύμφωνα με το 
άρθρο 4 παρ. 1δ του Π.Δ. 551/1988, αρμοδιότητες της ΔΙ.Ε.Τ.Α. σε 
Νομαρχιακό Επίπεδο. 

II απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 8 Δεκεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

- 4 - 

Αριθ. 1125179/2715/0006Α (3) 

Ανάθεση αρμοδιοτήτων στους Προϊσταμένους των Κτηματικών Υπηρε- 
. αιών Υπουργ. Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του Π.Δ. 284/88 (ΦΕΚ 128/Α") «Οργανισμός Υπουργείου Οικο¬ 
νομικών», 

β) του Π.Δ. 551/88 (ΦΕκ 259/Α') «Οργανισμός Νομαρχιών (Ορ¬ 
γάνωση Οικονομικών Υπηρεσιών)», 

γ) του άρθρου 32 του Ν. 1828/89 (ΦΕΚ 2/Α') «Αναμόρφωση Φο¬ 
ρολογίας Εισοδήματος και άλλες διατάξεις». 

2. Την υπ’ αριθ. 1082097/1778/12.7.89 απόφασή μας με την 
οποία οι Προϊστάμενοι των Δ.Ο.Υ. και των Κτηματικών Υπηρεσιών κα- 
θίσταντααι συναρμόδιοι μέχρι 31.12.1989 για θέματα Δημόσιας Πε¬ 
ριουσίας, Απαλλοτριώσεων, Εθνικών Κληροδοτημάτων και Στεγάσεων 
Δημοσίων Υπηρεσιών, αποφασίζουμε: 

Ι.Όι κατά την 31.3.1989 αρμόδιοι για θέματα Δημόσιας Περιου¬ 
σίας, Απαλλοτριώσεων, Εθνικών Κληροδοτημάτων και Στεγάσεων Δη¬ 
μοσίων Υπηρεσιών Προϊστάμενοι Δ.Ο.Υ. καθίσταντααι συναρμόδιοι για 
τα θέματα αυτά με τους Προϊσταμένους των Κτηματικών Υπηρεσιών 
μέχρι και την 31.12.1990. 

II παρούσα να δημοσιευτεί στην Εφημερίδα της Κυβερνήσεως. 
Αθήνα, 8 Δεκεμβρίου 1989 

Ο ΥΠΟΥΡΓΟΣ · 

ΓΕΩΡΓΙΟΣ ΣΟΥΦΛΙΑΣ 

♦ - 

Αριθ. 42030 (4) 

Συμπλήρωση και μερική τροποποίηση της αρ. 244385/5.6.89 από¬ 
φασή μας «Διορισμός Προέδρου και μελών του Διοικητικού Συμβου¬ 
λίου (Δ.Σ.) του Εθνικού Ιδρύματος Αγροτικής Έρευνας 
(ΕΘ.Ι.ΑΓ.Ε.)». 

Ο ΥΠΟΥΡΓΟΣ ΓΕΩΡΓΙΑΣ 

1. Έχοντας υπόψη: 

α. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α/85). 

β. Τις διατάξεις των άρθρων 3, 6 και 7 παράγ. 1, 2 και 3 του Ν. 
1845/89 «Ανάπτυξη και Αξιοποίηση της Αγροτικής Έρευνας και τε¬ 
χνολογίας - Δασοπροστασία και άλλες διατάξεις» (ΦΕκ 102/Α/89). 
γ. Τις αρ. 244385/5.6.89 (ΦΕΚ 440/13/89) και 37210/ 

6.10.89 (ΦΕΚ 753/Β/89) αποφάσεις μας «Διορισμός του Προέδρου 
των μελών του Διοικητικού Συμβουλίου (Δ.Σ.) του Εθνικού Ιδρύματος 
Αγροτικής Έρευνας (ΕΘ.Ι.ΑΓ.Ε.)» και «Μερική τροποποίηση της αρ. 
244385/5.6.89 απόφασής μας διορισμός Προέδρου και μελών του 
Εθνικού Ιδρύματος Αγροτικής Έρευνας (ΕΘ.Ι.ΑΓ.Ε.)» αντίστοιχα. 

δ. Την αρ. Φ 120.68/23/Β2/5065/15.11.89 έγγραφο πρόταση 
του Υπουργού Εθνικής Παιδείας και Θρησκευμάτων και 

ε. Τον ορισμό ως Προϊσταμένου της Δ/νσης Γεωργικών Εφαρμογών 
του Υπουργείου Γεωργίας του Πλάτωνα Ζούκατα, αντί του μέχρι τώρα 
X. Χρηστίδη, αποφασίζουμε: 

2. Συμπληρώνουμε και τροποποιούμε εν μέρει την αρ. 244385/ 

5.6.89 απόφασή μας και ειδικότερα την παράγραφο 1 εδάφ. γ’ και στ' 
αυτής αντίστοιχα και ορίζουμε τον Καθηγητή του Πανεπιστημίου Θεσ/ 

νίκης Γ. Στεργιάδη, ως τακτικό μέλος στο Διοικητικό Συμβούλιο του 
Εθνικού Ιδρύματος, Αγροτικής Έρευνας (ΕΘ.Ι.ΑΓ.Ε.), με αναπληρωτή 
του Καθηγητή του ίδιου Πανεπιστημίου Ν. Κατσαούνη, ως και το Δ/ 
ντή της Δ/νσης Γεωργικών Εφαρμογών του Υπουργείου Γεωργίας 
ΙΙλάτωνα Ζούκατα, ως τακτικό μέλος του ως άνω Συμβουλίου, αντί του 
μέχρι τώρα X. Χρηστίδη. Αναπληρωτής του Πλάτωνα Ζούκατα εξακο¬ 
λουθεί να παραμένει ο X. Παπαργυρόπουλος. 

3. II θητεία των ανωτέρω ορίζεται για το υπόλοιπο της θητείας των 
λοιπών μελών χρονικό διάστημα, δηλ. μέχρι 5.6.1993.- 

4. Κατά τα λοιπά εξακολουθούν να ισχύουν οι αρ: 244385/89 και 
37210/89 αποφάσεις μας.' 

5. II απόφαση αυτή να δημοσιευθεί στην Εφημερίδα της Κυβερνή- 
σεως (άρθρο 7 παρ. 2 Ν. 1845/89). 

Αθήνα, 8 Δεκεμβρίου 1989 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 

-Φ- 

Αριθ, 19158 (5) 

Κήρυξη εκτελεστής της 52/89 απόφασης του ΔΔΔΔ Αθηνών, που 

αφορά τους όρους αμοιβής και εργασίας του νοσηλευτικού προσωπι¬ 
κού των ιδιωτικών κλινικών και οίκων ευγηρίας περιοχής Αθηνών - 

Πειραιώς Αττικής και Νήσων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθ. 52/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1)"Πανελλήνια Ένωση Ιδιωτικών Κλι¬ 
νικών, 2) Ένωση Συγχρόνων Γενικών Κλινικών, 3) Ένωση Ιδιωτικών 
Κλινικών Αθηνών, Πειραιώς, Προαστίων, 4) Σύνδεσμο Ιδιωτικών Κλι¬ 
νικών Πειραιώς, Προαστείων, 5) Ένωση Νευροψυχιατρικών Κλινικών 
Αθηνών, Περιχώρων, 6) Σύνδεσμο ΑΕ και ΕΠΕ, 7) Πανελλήνια 
Ένωση Επιχειρηματιών Οίκων Ευγηρίας και στον Πανελλήνιο Σύνδε¬ 
σμο Υγειονομικών Υπαλλήλων καθώς και στην ΟΕΝΕ που άσκησε πα¬ 
ρέμβαση, που αφορά τους όρους αμοιβής και εργασίας του νοσηλευτικού 
προσωπικού των ιδιωτικών κλινικών και οίκων ευγηρίας περιοχής 
Αθηνών, Πειραιώς, Αττικής και Νήσων, της οποίας το διατακτικό έχει 
ως εξής: 

1. Στις διατάξεις της απόφασης αυτής υπάγεται το νοσηλευτικό προ¬ 
σωπικό των ιδιωτικών κλινικών και οίκων ευγηρίας περιοχής Αθηνών, 
Πειραιώς, Αττικής και Νήσων. 

2. Καθιερώνονται νέα βασικά ημερομίσθια που προκύπτουν από την 
ενσωμάτωση στα βασικά ημερομίσθια των ποσών της ΑΤΑ που αναλο¬ 
γούν σ’ αυτά από 1.5.82 μέχρι 1.1.85 και το συνυπολογισμό της ΑΤΑ 
του διορθωτικού ποσού που χορηγήθηκε. 

3. Το διορθωτικό ποσό που προβλέπεται από προηγούμενες ρυθμί¬ 
σεις διατηρείται στο ύψος που έχει διαμορφωθεί μέχρι της ισχύος της 
απόφασης αυτής. 

4. Σε όλους τους εργαζόμενους έγγαμους μισθωτούς, ανεξαρτήτως 
φύλου, χορηγείται επίδομα γάμου σε ποσοστό .10% και υπολογίζεται 
στα βασικά ημερομίσθια που προβλέπονται από την απόφαση αυτή. 

Επίσης, το επίδομα γάμου χορηγείται και σύμφωνα με τις διατάξεις 
του άρθρου 20 του Ν. 1849/89. 

5. Οι συνολικές αποδοχές των παρ. 2 και 3 καθώς και το χορηγού¬ 
μενο με προηγούμενες ρυθμίσεις επίδομα τριετιών αυξάνονται από 
1.5.85 μέχρι 31.12.88 με τα ποσοστά αύξησης που δόθηκαν από την 
ημερομηνία αυτή και σύμφωνα με τις προηγούμενες ρυθμίσεις του κλά¬ 
δου. 

6. Οι αποδοχές της παρ. 5, όπως αυτές έχουν διαμορφωθεί την 
31.12.88 μετά τον καθορισμό των νέων βασικών ημερομισθίων και τον 
παραπάνω υπολογισμό των επιδομάτων προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με την Λ 
735/Α 16/10.1.89 απόφαση Υπουργού Εθνικής Οικονομίας. 

β) Με πρόσθετη αύξηση σε ποσοστό 3,6%, 

7. Οι παραπάνω αποδοχές, όπως διαμορφώνονται με τον υπολογι¬ 
σμό της ΑΤΑ (1,4%) και της πρόσθετης αύξησης 3,6% προσαυξάνο¬ 
νται: 

α) Με την ΑΤΑ του πρώτου τετραμήνου 1989 που καθορίστηκε σε 


ποσοστό 4% με την Α 734/Δ 15/10.1.89 απόφαση Υπουργού Εθνι¬ 
κής Οικονομίας. 

β) Όπως διαμορφώνονται την 30.4.89 με την ΑΤΑ της 1.5.89 και 
γ) Της 1.9.89 και εφεξής σύμφωνα με τις αποφάσεις του Υπουργού 
Εθνικής Οικονομίας, με τις οποίες θα καθορίζεται το ποσοστό της ΑΤΑ 
για τα αντίστοιχα τετράμηνα. 

8. Για τη χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 2001854/0022/ 
18.1.89 απόφαση Υπουργού Εθνικής Οικονομίας. 

Στις παραπάνω αυξήσεις συμψηφίζονται οι χορηγηθείαες με την από¬ 
φαση Α 1821/Α 50/19.1.89 Υπουργών Εθνικής Οικονομίας, Οικονο¬ 
μικών και Εργασίας, που κυρώθηκε με το Ν. 1836/89. 

9. Η συνολική διάρκεια της αδείας μητρότητας ορίζετα σε δέκα πέντε 
(15) εβδομάδες. Πενήντα δύο (52) ημέρες θα χορηγούνται υποχρεω¬ 
τικά πριν από την πιθανή ημερομηνία τοκετού και όι υπόλοιπες πενήντα 
τρεις (53) μετά τον τοκετό. Σε περίπτωση που ο τοκετός πραγματοποι¬ 
ηθεί σε χρόνο προγενέστερο από αυτόν που είχε αρχικά πιθανολογηθεί, 
το υπόλοιπο της αδείας θα χορηγείται υποχρεωτικά μετά τον τοκετό, 
ώστε να εξασφαλίζεται χρόνος συνολικής αδείας δεκαπέντε (15) εβδο¬ 
μάδων. 

10. Οι έχοντες δίπλωμα της σχολής ΣΒΙΕ που χρησιμοποιούνται σαν 
αδελφοί νοσοκόμοι, μαίες και τραυματιοφορείς κατατάσσονται στα αντί¬ 
στοιχα μισθολογικά κλιμάκια και εξισώνονται με τους πτυχιούχους των 
Σχολών των ειδικοτήτων που αναφέρονται. 

11. II αποτίμηση της χορηγούμενης με την 26/88 απόφαση του 
ΔΔΔΔ Αθηνών τροφής, κατοικίας, πλυντικών και φωτισμού καθορίζεται 
ως κατωτέρω: 

Τροφή δρχ. 1.600. 

Κατοικία δρχ. 900. 

Πλυντικά - Φωτισμός δρχ. 500. 

12. Στους εργαζόμενους-νες σε θέσεις Διευθυνούσης και Προϊσταμέ¬ 
νων χορηγείται επί πλέον επίδομα Οέσεως υπολογιζόμενο στο βασικό 
τους μισθό σε ποσοστό 10% για τους Προϊσταμένους-νες και 15% για 
τους Διευθύνοντες-νουσες. 

13. Όσες διατάξεις της αριθμ. 26/88 απόφασης ΔΔΔΔ Αθηνών δεν 
έχουν τροποποιηθεί, εξακολουθούν να ισχύουν. 

14. Η ισχύς της απόφασης αυτής αρχίζει από 24 Μαρτίου 1989. 

I I απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1989 

Ο ΥΠΟΥΡΓΟΣ 

ΑΙΊ. ΚΑΚΛΑΜΑΝΗΣ 
-- 

Αριθ. 19157 (6) 

Κήρυξη εκτελεστής της 53/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των εργατοτεχνιτών κλω¬ 
στοϋφαντουργίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του ν· 3239/55, όπως αυτές 
τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθμ. 53/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1) Πανελλήνια Ένωση Βιομηχάνων 
Κλωστοϋφαντουργίας, 2) Σύνδεσμο Εριοβιομηχάνων Ελλάδος, 3) Πα¬ 
νελλήνιο Σύνδεσμο Βιοτεχνιών και Βιομηχανιών Πλεκτικής, 4) Ένωση 
Εριοϋφαντουργών Ελλάδος, 5) Σύνδεσμο Βαφείων - Τυποβαφείων - Φι- 
νιριατηρίων και στην Ομοσπονδία Κλωστοϋφαντόυργών Ελλάδος, που 
αφορά τους όρους αμοιβής και εργασίας των εργατοτεχνιτών κλωστοϋ¬ 
φαντουργίας, της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι εργαζόμενοι που 
αναφέρονται στο άρθρο 1 της από 7.4.88 ΣΣΕ. 

2. Οι αποδοχές που βάσει των προΐσχυουσών διατάξεων λαμβάνο- 
νται υπόψη για τον υπολογισμό της ΑΤΑ όπως αυτές έχουν διαμορφω¬ 
θεί την 31.12.88 προσαυξάνονται: 

α) Με το διορθωτικό ποσοστό ΑΤΑ 1,4% που καθορίστηκε με την Α 
735/Δ16/19.1.89 απόφαση Υπουργού Εθν. Οικονομίας. 

β) Οι παραπάνω αποδοχές όπως διαμορφώνονται με τον υπολογισμό 
της ΑΤΑ (1,4%) προσαυξάνονται: 

ι) Με την ΑΤΑ του πρώτου τετράμηνου 1989 που καθορίστηκε σε 
ποσοστό 4%. 

ιι) Όπως διαμορφώνονται με την ΑΤΑ της 1.5.89 και 
ιιι) Της 1.9.89 και εφεξής σύμφωνα με τις αποφάσεις του Υπουργού 
ΕΟν. Οικονομίας, με τις οποίες Οα καθορίζεται το ποσοστό της ΑΤΑ για 
τα αντίστοιχα τετράμηνα. 

3. Τα ημερομίσθια που καθορίστηκαν με την από 7 Απριλίου 1988 
συλλογική σύμβαση εργασίας, όπως αυτά έχουν διαμορφωθεί στις 31 
Δεκεμβρίου 1988, αυξάνονται κατά ποσοστό 5% από 2 Οκτωβρίου 
1989 , οπότε η παραπάνω ΑΤΑ θα υπολογίζεται εφεξής με τη νέα αυτή 
προσαύξηση. 

4. Για την χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 2001854/110/0022/ 
10.1.89 απόφαση Υπουργού Εθν. Οικονομίας και του Ν. 1849/89. 

Στις παραπάνω αυξήσεις συμψηφίζονται οι χορηγηθείσες με την από¬ 
φαση Α 1821/Α50/19.1.89 Υπουργών Εθν. Οικονομίας, Οικονομι¬ 
κών και Εργασίας, που κυρώθηκε με το Ν. 1836/89. 

5. Χορηγείται επίδομα γάμου σ’ όλους τους έγγαμους μισθωτούς 
ανεξαρτήτως φύλου, σε ποσοστό 10%. 

6. Η συνολική διάρκεια της άδειας μητρότητας ορίζεται σε δέκα πέ¬ 
ντε (15) εβδομάδες. Πενήντα δύο (52) ημέρες, θα χορηγούνται υποχρε¬ 
ωτικά πριν από την πιθανή ημερομηνία τοκετού και οι υπόλοιπες πενή¬ 
ντα τρεις (53) μετά τον τοκετό. Σε περίπτωση που ο τοκετός πραγματο¬ 
ποιηθεί σε χρόνο προγενέστερο από αυτόν που είχε αρχικά πιθανολογη¬ 
θεί, το υπόλοιπο της αδείας Οα χορηγείται υποχρεωτικά μετά τον το¬ 
κετό, ώστε να εξασφαλίζεται χρόνος συνολικής αδείας δεκαπεντε (15) 
εβδομάδων. 

7. Το προβλεπόμενο από την αριθμ. 16/67 απόφ. του ΔΔΔΔ Αθη¬ 
νών περί επιδόματος ανθυγιεινής εργασίας των εργατ/τών βαφείων τυ¬ 
ποβαφείων, πλυντηρίων κ.λπ. υπολογίζεται το ελάχιστο επί του νέου 
κατωτάτου ορίου ημερομισθίου της ΕΓΣΣΕ τους έτους 1989 (1202) 
κλιμακούμενο ανάλογα με την δραχμική διαφορά που αναφέρεται στο 
άρθρο 1Β υποπαρ. α της από 16.3.82 όμοιας ΣΣΕ. 

8. Όσεςδιατάξεις της από 7.4.88 ΣΣΕ δεν έχουν τροποποιηθεί, εξα¬ 
κολουθούν να ισχύουν. 

9. Η ισχύς της απόφασης αυτής αρχίζει από 2 Οκτωβρίου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

--Φ- 

Αριθ. 19155 (7) 

Κήρυξη εκτελεστής της 51/89 απόφασης του ΔΔΔΔ Αθηνών που 
αφορά τους όρους αμοιβής και εργασίας του προσωπικού των ιδιωτι¬ 
κών κλινικών, οίκων ευγηρίας κ.λπ. όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθμ. 51/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1) Πανελλήνια Ένωση ιδιωτικών κλινι¬ 
κών. 2. Ένωση Συγχρόνων Γενικών Κλινικών, 3. Ένωση Ιδιωτικών 
Κλινικών Αθηνών - Πειραιά - Προαστείων 4. Σύνδεσμο Ιδιωτικών Κλι¬ 
νικών Πειραιά 5. Ένωση Νευροψυχιατρικών Κλινικών Αθηνών - Περι¬ 
χώρων, 6. Σύνδεσμο Α.Ε. και Ε.Π.Ε. 7. Πανελλήνια Ένωση Επιχειρη¬ 
ματιών Οίκων Ευγηρίας, 8. Ένωση Ιδιοκτητών Μονάδων Τεχνητού 
Νεφρού αφενός και αφετέρου στην Ομοσπονδία Συλλόγων Νοσηλευτι¬ 
κών Ιδρυμάτων Ελλάδος (Ο.Σ.Ν.Ι.Ε.) που αφορά τους όρους αμοιβής · 
και εργασίας του προσωπικού των ιδιωτικών κλινικών, οίκων ευγηρίας 
κ.λπ. όλης της χώρας και της οποίας το διατακτικό έχει ως εξής: 

1. Στις διατάξεις της απόφασης αυτής υπάγεται το προσωπικό ιδιω¬ 
τικών κλινικών, οίκων ευγηρίας κ.λπ. όλης της χώρας. 

2. Καθιερώνονται νέα βασικά ημερομίσθια που προκύπτουν από την 
ενσωμάτωση στα βασικά ημερομίσθια των ποσών της ΑΤΑ που αναλο¬ 
γούν σ’ αυτά από 1.5.1982 μέχρι και 1.1.1985 και το συνυπολογιαμό 
της ΑΤΑ του διορθωτικού ποσού που χορηγήθηκε. 

3. Το διορθωτικό ποσό που προβλέπεται από τις προηγούμενες ρυθ¬ 


μίσεις διατηρείται στο ύψος που έχει διαμορφωθεί μέχρι της ισχύος της 
απόφασης αυτής. 

4. Σε όλους τους εργαζομένους έγγαμους μισθωτούς ανεξαρτήτως 
φύλου, χορηγείται επίδομα γάμου σε ποσοστό 10% και υπολογίζεται 
στα βασικά ημερομίσθια που προβλέπονται από την απόφαση αυτή. 
Επίσης το επίδομα γάμου χορηγείται και σύμφωνα με τις διατάξεις του 
άρθρου 20 του Ν. 1849/89^ 

5. Οι συνολικές αποδοχές των παρ. 2, 3, 4 καθώς και το χορηγού¬ 
μενο με προηγούμενες ρυθμίσεις επίδομα τριετιών αυξάνονται από 
1.5.1985 μέχρι 31.12.1988 με τα ποσοστά αύξησης που δόθηκαν από 
την ημερομηνία αυτή και σύμφωνα με τις προηγούμενες ρυθμίσεις του 
κλάδου. 

6. Οι αποδοχές της παραγράφου 5 όπως αυτές έχουν διαμορφωθεί 
την 31.12.1988 μετά τον καθορισμό των νέων βασικών ημερομισθίων 
και τον παραπάνω υπολογισμό των επιδομάτων προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με την Α 
735/Α 16/10.1.1989 απόφαση Υπουργού Εθν. Οικονομίας. 

β) Με πρόσθετη αύξηση σε ποσοστό 3,6%. 

7. Οι παραπάνω αποδοχές όπως διαμορφώνονται με τον υπολογισμό 
της ΑΤΑ (1,4) και της πρόσθετης αύξησης 3,6% προσαυξάνονται: 

α) Με την ΑΤΑ του πρώτου τετράμηνου 1989 που καθορίστηκε σε 
ποσοστό 4% με την Α 734/Δ15/10.1.1989 απόφαση Υπουργού Εθν. 
Οικονομίας. 

γ) Της 1.9.89 και εφεξής σύμφωνα με τις αποφάσεις του Υπουργού 
Εθνικής Οικονομίας, με τις οποίες θα καθορίζεται το ποσοστό της ΑΤΑ 
για τα αντίστοιχα τετράμηνα. 

8. Για τη χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 2001854/118/0022/ 
18.1.1989 απόφαση Υπουργού Εθνικής Οικονομίας. 

Στις παραπάνω αυξήσεις συμψηφίζονται οι χορηγηθείσες με την από¬ 
φαση Α 1821/Δ50/19.1.1989 Υπουργών Εθν. Οικονομίας, Οικονο¬ 
μικών και Εργασίας, που κυρώθηκε με τον Ν. 1836/89. 

9. Η συνολική διάρκεια της αδείας μητρότητας ορίζεται σε δεκαπέντε 
(15) εβδομάδες. Πενήντα δύο (52) ημέρες, θα χορηγούνται υποχρεω¬ 
τικά πριν από την πιθανή ημερομηνία τοκετού και οι υπόλοιπες πενήντα 
τρεις (53) μετά τον τοκετό. Σε περίπτωση που ο τοκετός πραγματοποι¬ 
ηθεί σε χρόνο προγενέστερο από αυτόν που είχε αρχικά πιθανολογηθεί, 
το υπόλοιπο της αδείας θα χορηγείται υποχρεωτικά μετά τον τοκετό, 
ώστε να εξασφαλίζεται χρόνος συνολικής άδειας δεκαπέντε (15) εβδο¬ 
μάδων. 

10. Οι έχοντες δίπλωμα των αναγνωρισμένων από το Κράτος Μέ¬ 
σων Σχολών Παραϊατρικών Επαγγελμάτων τουλάχιστον διετούς φοί¬ 
τησης που χρησιμοποιούνται σαν αδελφοί νοσοκόμοι, μαίες και τραυμα¬ 
τιοφορείς, στα τμήματα τεχνητού νεφρού, κατατάσσονται στα αντί¬ 
στοιχα μισθολογικά κλιμάκια και εξισώνονται με τους πτυχιούχους των 
σχολών διετούς φοίτησης των ειδικοτήτων που αναφέρονται. 

11. Η αποτίμηση της χορηγούμενης με την 46/88 απόφ. του ΔΔΔΔ 
Αθηνών τροφής, κατοικίας, πλυντικών και φωτισμού καθορίζεται ως 
ανωτέρω: 

Τροφή δρχ. 1600, κατοικία δρχ. 900, Πλυντικά Φωτισμός δρχ. 
500. 

12. Στους εργαζόμενους-νες, σε θέσεις διευθυνούσης και προϊσταμέ¬ 
νων χορηγείται επίδομα θέσεως υπολογιζόμενο στο βασικό τους μισθό, 
σε ποσοστό 10% για τους Προϊσταμένους-ες και 15% γτα τους Διευθύ- 
νοντες-νουσες. 

13. Καθιερώνεται πενθήμερος εβδομαδιαία εργασίασ σ’ όλους τους 
εργαζόμενους που υπάγονται στην απόφαση αυτή. 

14. Όσες διατάξεις της αριθμ. 46/88 απόφασης ΔΔΔΔ Αθηνών δεν 
έχουν τροποποιηθεί, εξακολουθούν να ισχύουν. 

15. Η ισχύς της απόφασης αυτής αρχίζει από 6 Ιουνίου 1989. 

II απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1989 

Ο ΥΠΟΥΡΓΟΣ 

Α. ΚΑΚΛΑΜΑΝΗΣ 

ΑριΟ. 19154 (8) 

Κήρυξη εκτελεστής της 50/89 απόφασης του ΔΔΔΔ Αθηνών που 
αφορά τους όρους αμοιβής και εργασίας του νοσηλευτικού προσωπι¬ 
κού των Νοσηλευτικών Ιδρυμάτων, Γηροκομείων - Πτωχοκομείων 
Αθηνών - Πειραιώς - Αττικής. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθμ. 50/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1) Γηροκομείο Πτωχοκομείο Αθηνών, 
2) Υγείας Μέλαθρον Προσ/κού Εθνικής Τράπεζας, 3) Μαρκομιχελά- 
κειο Θεραπευτήριο ΑΕ αφενός και αφετέρου στον Πανελλήνιο Σύνδεσμο 
Υγειονομικών Υπαλλήλων καθώς και στην Ομοσπονδία Εργατοϋπαλ¬ 
λήλων Νοσοκομείων Ελλάδος (ΟΕΝΕ) που άσκησε παρέμβαση, που 
αφορά τους όρους αμοιβής και εργασίας του νοσηλευτικού προσωπικού 
των Νοσηλευτικών Ιδρυμάτων και Γηροκομείων - Πτωχοκομείων 
Αθηνών-Πειραιώς-Αττικής και της οποίας το διατακτικό έχει ως εξής: 

1. Στις διατάξεις της απόφασης αυτής υπάγεται το νοσηλευτικό προ¬ 
σωπικό (πρακτικών και πτυχιούχων νοσοκόμων, θαλαμηπόλων, μαιών 
και τραυματιοφορέων) των Νοσηλευτικών Ιδρυμάτων και των Γηροκο¬ 
μείων περιοχής Αθηνών-Πειραιώς και Αττικής. 

2. Καθιερώνονται νέα βασικά ημερομίσθια που προκύπτουν από την 
ενσωμάτωση στα βασικά ημερομίσθια της 30/81 απόφασης του ΔΔΔΔ 
Αθηνών των ποσών της ΑΤΑ που αναλογούν σ’ αυτά από 1.5.82 μέχρι 
1.1.85 και το συνυπολογισμό της ΑΤΑ του διορθωτικού ποσού που χο¬ 
ρηγήθηκε. 

3. Το διορθωτικό ποσό που προβλέπεται από προηγούμενες ρυθμί¬ 
σεις διατηρείται στο ύψος που έχει διαμορφωθεί μέχρι της ισχύος, της 
απόφασης αυτής. 

4. Σε όλους τους εργαζόμενους έγγαμους μισθωτούς ανεξαρτήτως 
φύλου, χορηγείται επίδομα γάμου σε ποσοστό 10% και υπολογίζεται 
στα βασικά ημερομίσθια που προβλέπονται από την απόφαση αυτή. 

Επίσης το επίδομα γάμου χορηγείται και σύμφωνα με τις διατάξεις 
του άρθ. 20 του Ν. 1849/89. 

5. Οι συνολικές αποδοχές των παρ. 2, 3 καθώς και το χορηγούμενο 
με προηγούμενες ρυθμίσεις επίδομα τριετιών αυξάνονται από 1.5.85 
μέχρι 31.12.1988 με τα ποσοστά αύξησης που δόθηκαν από την ημε¬ 
ρομηνία αυτή και σύμφωνα με τις προηγούμενες ρυθμίσεις του κλάδου. 

6. Οι αποδοχές της παραγράφου 5 όπως αυτές έχουν διαμορφωθεί 
την 31.12.88 μετά τον καθορισμό των νέων βασικών ημερομισθίων και 
τον παραπάνω υπολογισμό των επιδομάτων προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με την Α 
735/Δ16/10.1.1989 απόφαση Υπουργού Εθνικής Οικονομίας, 
β) Με πρόσθετη αύξηση σε ποσοστό 3,6%ο. 

7. Οι παραπάνω αποδοχές όπως διαμορφώνονται με τον υπολογισμό 
της ΑΤΑ (1,4%) και της πρόσθετης αύξησης 3,6% προσαυξάνο¬ 
νται: 

α) Με την ΑΤΑ του πρώτου τετραμήνου 1989 που καθορίστηκε σε 
ποσοστό 4% με την Α 734/Δ15/10.1.89 απόφαση Υπουργού Εθνικής 
Οικονομίας. 

β) Όπως διαμορφώνονται την 30.4.89 με την ΑΤΑ της 1.5.89 και 
γ) Της 1.9.89 και εφεξής σύμφωνα με τις αποφάσεις του Υπουργού 
Εθνικής Οικονομίας, με τις οποίες θα καθορίζεται το ποσοστό της ΑΤΑ 
για τα αντίστοιχα τετράμηνα. 

8. Για την χορήγηση της αναπροσαρμογής των αποδοχών-λόγω 
ΑΤΑ, που προβλέπονται από την απόφαση αυτή, λαμβάνονται υπόψή τα 
κλιμάκια αποδοχών που καθορίζονται από την 2001854/0022/ 
18.1.89 απόφαση Υπουργού Εθνικής Οικονομίας. 

Στις παραπάνω αυξήσεις συμψηφίζονται οι χορηγηθείσες με την από¬ 
φαση Α 1821/Δ50/19.1.89 Υπουργών Εθνικής Οικονομίας, Οικονο¬ 
μικών και Εργασίας που κυρώθηκε με το Ν. 1836/89. 

9. Η συνολική διάρκεια της αδείας μητρότητας ορίζεται σε δεκαπέντε 
(15) εβδομάδες. Πενήντα δύο (52) ημέρες, θα χορηγούνται υποχρεω¬ 
τικά πριν από την πιθανή ημερομηνία τοκετού και οι υπόλοιπες πενήντα 
τρεις (53) μετά τον τοκετό. Σε περίπτωση που ο τοκετός πραγματοποι¬ 
ηθεί σε χρόνο προγενέστερο από αυτόν που είχε αρχικά πιθανολογηθεί, 
το υπόλοιπο της αδείας θα χορηγείται υποχρεωτικά μετά τον τοκετό, 
ώστε να εξασφαλίζεται χρόνος συνολικής αδείας δεκαπέντε (15) εβδο- 

μάδων. 

10. Οι έχοντες δίπλωμα της σχολής ΣΒΙΕ που χρησιμοποιούνται σαν 
αδελφοί νοσοκόμοι, μαίες και τραυματιοφορείς κατατάσσονται στα αντί¬ 
στοιχα μισθολογικά κλιμάκια και εξισώνονται με τους πτυχιούχους των 
Σχολών των ειδικοτήτων που αναφέρονται. 

11. Η αποτίμηση της χορηγούμενης με την 25/88 απόφασης ΔΔΔΔ 
Αθηνών τροφής, κατοικίας, πλυντικών και φωτισμού καθορίζεται ως 
κατωτέρω: 

τροφή δρχ. 1.600 
κατοικία δρχ. 900 
πλυντικά - φωτισμός δρχ. 500 

12. Στους εργαζόμενους-νες σε θέσεις Διευθυνούσης και Προϊσταμέ¬ 
νων χορηγείται επιπλέον επίδομα θέσεως υπολογιζόμενο στο βασικό 
τους μισθό, σε ποσοστό 10% για τους προϊσταμένους-νες και 15% για 
τους διευθύνοντες-νουσες. 

13. Όσες διατάξεις της αριθμ. 25/88 απόφασης του ΔΔΔΔ Αθηνών 
δεν έχουν τροποποιηθεί εξακολουθούν να ισχύουν. 

14. Η ισχύς της απόφασης αυτής αρχίζει από 24 Μαρτίου 1989. 

II απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1989 

Ο ΥΠΟΥΡΓΟΣ 

Α. ΚΑΚΛΑΜΑΝΗΣ 

-ψ-- 

ΑριΟ. 19156 (9) 

Κήρυξη εκτελεστής της 49/89 απόφασης του ΔΔΔΔ Αθηνών που 

αφορά τους όρους αμοιβής και εργασίας του προσωπικού των Νοση¬ 
λευτικών Ιδρυμάτων - Θεραπευτηρίων (ΝΠΙΔ) όλης της χώρας 

(πλην ιατρών). , 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθμ. 49/89'απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 

1) Ίδρυμα Περιθάλψεως χρονιών πασχόντων ΑΣΥΛΟ ΑΝΙΑ¬ 
ΤΩΝ, 

2) Κέντρο Βρεφών ΜΗΤΕΡΑ, 3) Μαιευτήριο Χίου Ζηνοβία Κόκαλη, 
4) Μέριμνα Παιδιού Θεσ/νικης, 5) Νοσοκομείο Αιγίνης ΑΓΙΟΣ ΔΙΟ¬ 
ΝΥΣΙΟΣ, 6) Νοσοκομείο Ληξουρίου Κεφαλληνίας, 7) Φιλανθρωπικά 
Καταστήματα Κεφαλλονιάς, 8) Νοσοκομείο Σανατόριό ΠΡΟΦΗΤΗΣ 
ΗΛΙΛΣ, 9) Ταμείο Υγείας Προσωπικού Εθνικής Τράπεζας Ελλάδας, 
10) Γηροκομείο Αθηνών, 11) Θεραπευτικό Παιδαγωγικό Κέντρο 
Απροσαρμόστων Παίδων ΜΕΡΙΜΝΑ, 12) Φ.Σ. ΚΙΒΩΤΟΣ ΑΓΑΠΗΣ 
Άσυλο χρονιών Παθήσεων Παίδων ΓΑΛΗΝΗ ΑΝΑΠΗΡΩΝ ΠΑΙ- 
ΔΩΝ, 13) Άσυλο Ανιάτων ΑΓΙΑ ΕΥΦΡΟΣΥΝΗ, 14) Ελληνικό Ινστι¬ 
τούτο ΠΛΣΤΕΡ, 15) Νοσοκομείο Καλών Νερών Βόλου, 16) Στέγη Κα¬ 
τάκοιτων Γερόντων Αρχιεπισκοπής Αθηνών αφενός και αφετέρου στην 
Ομοσπονδία Συλλόγων Νοσηλευτικών Ιδρυμάτων Ελλάδας (0ΣΝΙΕ), 
που αφορά τους όρους αμοιβής και εργασίας του προσωπικού των νοση¬ 
λευτικών Ιδρυμάτων-Θεραπευτηρίων κ.λπ. (ΝΠΙΔ) όλης της χώρας 
(πλην ιατρών) και της οποίας το διατακτικό έχει ως εξής: 

1. Στις διατάξεις της απόφασης αυτής υπάγεται το πάσης φύσεως 
προσωπικό το απασχολούμενο στα νοσηλευτικά ιδρύματα-θεραπευτήρια 
κ.λπ. (ΝΠΙΔ) όλης της χώρας, (πλην ιατρών). 

2. Καθιερώνονται νέα βασικά ημερομίσθια που προκύπτουν από την 
ενσωμάτωση στα βασικά ημερομίσθια της 57/81 απόφασης του ΔΔΔΔ 
Πειραιά, των ποσών της ΑΤΑ που αναλογούν σ’ αυτά από 1.5.82 μέχρι 
και 1.1.85 και το συνυπολογισμό της ΑΤΑ που διορθωτικού ποσού που 
χορηγήθηκε με την 75/82 απόφαση του ΔΔΔΔ Αθηνών. 

3. Το διορθωτικό ποσό που προβλέπεται από την 75/82 απόφαση 
ΔΔΔΔ Αθηνών διατηρείται στο ύψος που έχει διαμορφωθεί μέχρι της 
ισχύος της απόφασης αυτής. 

4. Σε όλους τους εργαζομένους έγγαμους μισθωτούς ανεξαρτήτως 
φύλου, χορηγείται επίδομα γάμου σε ποσοστό 10% και υπολογίζεται 
στα βασικά ημερομίσθια που προβλέπονται από την απόφαση αυτή. 

Επίσης το επίδομα γάμου χορηγείται και σύμφωνα με τις διατάξεις 
του άρθρ. 20 του Ν. 1849/89. 

5. Οι συνολικές αποδοχές των παρ. 2, 3 καθώς και το χορηγούμενο 

με προηγούμενες ρυθμίσεις επίδομα τριετιών αυξάνονται από 1.5.85 
μέχρι 31.12.88 με τα ποσοστά αύξησης που δόθηκαν από την ημερο¬ 
μηνία αυτή και σύμφωνα με τις προηγούμενες ρυθμίσεις του κλάδου. 

6. Οι αποδοχές της παρ. 5 όπως αυτές έχουν διαμορφωθεί την 
31.12.88 μετά τον καθορισμό των νέων βασικών ημερομισθίων και τον 
παραπάνω υπολογισμό των επιδομάτων προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με την Α 
735/Δ16/10.1.89 απόφαση Υπουργού Εθν. Οικονομίας. 

β) Με πρόσθετη αύξηση σε ποσοστό 3,6%. 

7. Οι παραπάνω αποδοχές όπως διαμορφώνονται με τον υπολογισμό 
της ΑΤΑ (1,4%) και της πρόσθετης αύξησης 3,6% προσαυξάνο¬ 
νται: 

α) Με την ΑΤΑ του πρώτου τετράμηνου 1989 που καθορίστηκε σε 
ποοό 4% με την Α 734/Δ15/10.1.89 απόφαση Υπουργού Εθν. Οικο¬ 
νομίας. 

β) Όπως διαμορφώνονται την 30.4.1989 με την ΑΤΑ της 1.5.89 
και γ) της 1.9.89 και εφεξής σύμφωνα με τις αποφάσεις του Υπουργού 
Εθνικής Οικονομίοις, με τις οποίες θα καθορίζεται το ποσοστό της ΛΤΑ 
για τα αντίστοιχα τετράμηνα. 

8. Για την χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 2001854/13 8/0022/ 
18.1.1989 απόφαση Υπουργού Εθνικής Οικονομίας. 

Στις παραπάνω αυξήσεις συμψηφίζονται οι χορηγηθείσες με την από¬ 
φαση Α 1821/Δ50/19.1.89 Υπουργών Εθν. Οικονομίοις, Οικονομι¬ 
κών και Εργασίας, που κυρώθηκε με τον Ν. 1836/89. 

9. Η συνολική διάρκεια της αδείοις μητρότητοις ορίζεται σε δεκαπέντε 
(15) εβδομάδες. Πενήντα δύο (52) ημέρες, θα χορηγούνται υποχρεω¬ 
τικά πριν από την πιθοινή ημερομηνία τοκετού καί οι υπόλοιπες πενήντα 
τρεις (53) μετά τον τοκετό. 

Σε περίπτωση που ο τοκετός πραγματοποιηθεί σε χρόνο προγενέ¬ 
στερο από αυτόν που είχε αρχικά πιθανολογηθεί, το υπόλοιπο της 
αδείοις θα χορηγείται υποχρεωτικά μετά τον τοκετό, ώστε να εξασφαλί¬ 
ζεται χρόνος συνολικής αδείας δεκαπέντε (15) εβδομάδων. 

10. Οι έχοντες δίπλωμα των αναγνωρισμένων από το Κράτος Μέ¬ 
σων Σχολών Παραϊατρικών Επαγγελμάτων τουλάχιστον διετούς φοί¬ 
τησης που χρησιμοποιούντοιι σαν αδελφοί νοσοκόμοι, μαίες και τραυμα¬ 
τιοφορείς στα τμήματα τεχνητού νεφρού κατατάσσονται στα αντίστοιχα 
μισθολογικά κλιμάκια και εξισώνονται με τους πτυχιούχους των Σχο¬ 
λών διετούς φοίτησης των ειδικοτήτων που αναφέρονται. 

11. Η αποτίμηση της χορηγούμενης με την 57/82 αποφ. του ΔΔΔΔ 
Πειραιά τροφής, κατοικίας, πλυντικών και φωτισμού καθορίζεται ως 
κατωτέρω: 

Τροφή δρχ. 1.600 
Κατοικία δρχ. 900 
Πλυντικά - Φωτισμός δρχ. 500 

12. Στους εργαζόμενους-νες, σε θέσεις Διευθυνούσης και Προϊσταμέ¬ 
νων, χορηγείται επιπλέον επίδομα θέσεως υπολογιζόμενο στο βασικά 
τους μισθό, σε ποσοστό 10% για τους προϊσταμένους-νες και 15% για 
τους Διευθύνοντες-νουσες. 

13. Όσες διατάξεις της αριθμ. 5/89 απόφασης ΔΔΔΔ Αθηνών δεν 
έχουν τροποποιηθεί, εξακολουθούν να ισχύουν. 

14. II ισχύς της απόφασης αυτής αρχίζει από 6 Ιουνίου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1989 

ο ΥΠΟΥΡΓΟΙ 

Α. ΚΑΚΛΑΜΑΝΗΣ 

-♦- 

Αριθ. 19193 (10) 

Κήρυξη εκτελεστής της 54/89 απόφασης του ΔΔΔΔ Αθηνών που 

αφορά τους όρους αμοιβής και εργασίας των οδηγών τουριστικών 

λεωφορείων (ΠΟΥΛΜΑΝ) όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθμ. 54/89 απόφαση του·ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 


δημιουργήθηκε ανάμεσα στους: 

1) Γενική Πανελλαδική Ομοσπονδία Επαγγελματιών Ιδιοκτητών 
Λεωφορείων. 

2) Ομοσπονδία Ιδιοκτητών Επαγγελματιών Τουριστικών Λεωφο¬ 
ρείων. 

3) Σύνδεσμο των εν Ελλάδι Τουριστικών και Ταξειδιωτικών Γρα¬ 
φείων. 

4) Σύνδεσμο Πρακτόρων Ταξειδίων - Τουρισμού Μεταν/αεως Β. Ελ¬ 
λάδος και στην Πανελλήνια Ομοσπονδία Υπαλληλικού Προσ/κού αυτ/ 
των καθώς και στην Ομοσπονδία Προσωπικού Μεταφορών Ελλάδος, 
που άσκησε παρέμβαση και η οποία επικύρωσε την 53/89 απόφαση του 
ΠΔΔΔ Αθηνών που αφορά τους όρους αμοιβής και εργασίας των οδη¬ 
γών τουριστικών λεωφορείων (ΠΟΥΛΜΑΝ) όλης της χώρας της 
οποίας το διατακτικό έχει ως εξής: 

Άρθρο 1 

Ο βασικός μηνιαίος μισθός των οδηγών τουριστικών λεωφορείων 
όλης της χώρας, καθορίζεται από 1 Απριλίου 1989 σε 39.520 δραχ¬ 
μές. Το ποσό αυτό αποτελείται από τον μέχρι τώρα ισχύοντα βασικό μι¬ 
σθό των μισθωτών τούτων (δρχ. 18.400), το διορθωτικό του 1982 
(δρχ. 5.000) και το συνολικό ποσό των ΑΤΑ που έχουν δοθεί από 
1.5.1982 μέχρι και 1.1.1985. 

Άρθρο 2 

Ο παραπάνω βασικός μισθός αυξάνεται με τα εξής επιδόματα υπολο¬ 
γιζόμενα αθροιστικά: 

α) Επίδομα τριειτών 5% για κάθε τριετία και μέχρι 10 συνολικά 
τριετίες. 

β) Εκτός των τριετιών χορηγείται προσαύξηση 6% στους οδηγούς 
που συμπληρώνουν υπηρεσία ενός έτους. Έτσι η συνολική προσαύξηση 
τριετιών και συμπλήρωσης έτους ανέρχεται σε 56%. 

γ) Επίδομα πολυετούς υπηρεσίας στον ίδιο εργοδότη σε ποσοστό 2% 
με τη συμπλήρωση διετούς υπηρεσίας, 9% με τη συμπλήρωση πενταε¬ 
τούς υπηρεσίας, 15% με τη συμπλήρωση δεκαετούς υπηρεσίας, 22% 
με τη συμπλήρωση δεκαπενταετούς υπηρεσίας, 27% με τη συμπλή¬ 
ρωση εικοσαετούς υπηρεσίας, 32% με τη συμπλήρωση εικοσιπενταε- 
τούς υπηρεσίας. 

II υπηρεσία στον ίδιο εργοδότη αρχίζει να υπολογίζεται από 
1.3.1982. 

δ) Επίδομα γάμου 10% το οποίο παύει να χορηγείται σε περίπτωση 
χηρείας ή διάζευξης του δικαιούχου. 

ε) Επίδομα παιδιών 5% για κάθε παιδί και μέχρι 3 παιδιά ηλικίας 
κάτω των 18 συμπληρωμένων χρόνων και εφόσον σπουδάζουν σε ανώ¬ 
τατα ή ανώτερα εκπαιδευτικά ιδρύματά κάτω των 25 συμπληρωμένων 
χρόνων και με την προϋπόθεση ότι δεν εργάζονται. 

Άρθρο 3 

Οι συνολικές αποδοχές των άρθρων 1 και 2 αυξάνονται από 
1.5.1985 με τα ποσοστά των ΑΤΑ που δόθηκαν απ’ την ημερομηνία 
αυτή και μέχρι 31.12.1988 με τις σχετικές Υπουργικές αποφάσεις και 
με βάση την κλιμάκωση που προβλέπεται στις αντίστοιχες Εθνικές Γε¬ 
νικές Συλλογικές Συμβάσεις Εργασίας. Οι συνολικές αποδοχές των 
προηγουμένων διατάξεων όπως αυτές διαμορφώνονται στις 
31.12.1988, αυξάνονται από 1.4.1989 με ποσοστό 10% στο οποίο 
περιλαμβάνεται το ποσοστό αύξησης που δόθηκε στα κατώτατα όρια μι¬ 
σθών και ημερομισθίων (9,2%) με την Εθνική Γενική Συλλογική Σύμ¬ 
βαση Εργασίας του 1989 και 0,8% πρόσθετη αύξηση που αυμφωνείται 
με την παρούσα Συλλογική Σύμβαση Εργασίας. 

Η αύξηση αυτή θα υπολογιστεί με βάση τα νέα διευρυμένα κλιμάκια 
της Ε.Γ.Σ.Σ.Ε. του 1989 (70.000 -100.000 -100.001) και άνω. 

Οι προαναφερόμενες συνολικές αποδοχές όπως αυτές διαμορφώνο¬ 
νται στις 30.4.1989 θα αναπροσαρμοστούν με τα ποσοστά των ΑΤΑ 
που θα χορηγηθούν την 1.5.1989 και την 1.9.1989 με τις αντίστοιχες 
Υπουργικές αποφάσεις και με βάση τις κλιμακώσεις που θα ισχύουν 
κατά τα διαστήματα αυτά. 

Άρθρο 5 

Στους μισθωτούς που υπάγονται στην παρούσα χορηγείται: 

α) 7% επίδομα εποχιακό για το χρονικό διάστημα από 1.5.-31.10 
κάθε ημερολογιακού έτους και για τους οδηγούς τουριστικών λεωφο¬ 
ρείων που εκτελούν τουριστικές μεταφορές. 

β) Στους οδηγούς που εκτελούν φόρτωση και εκφόρτωση αποσκευών 
καταβάλλονται 20 δρχ. για κάθε άτομο του οποίου τη φόρτωση ή εκ- 

φόρτωση αποσκευών εκτελεί ο οδηγός. 

γ) Στους οδηγούς που εκτελούν εκδρομές εντός της Ελληνικής Επι¬ 
κράτειας καταβάλλονται πεντακόσεις (500) δρχ. για φαγητά και μέχρι 
2 γεύματα ημερηαίως εφόσον τα γεύματα αυτά δεν εξασφαλίζονται με 
συμφωνία ή με προσφορά απ’ τα ξενοδοχεία ή τα εστιατόρια ή απ’ τον 
ιδιοκτήτη ή οργανωτή της εκδρομής. Για εκδρομές εκτός των συνόρων 
της Ελληνικής Επικράτειας το ποσό αυτό ανέρχεται σε χίλιες (1.000) 
δραχμές και καταβάλλεται με τους ίδιους προηγούμενους όρους. 

Επιπλέον του προαναφερομένου ποσού τροφής, στους οδηγούς που 
πραγματοποιούν ταξίδια στο εξωτερικό της χώρας καταβάλλεται και 
ποσό χιλίων (1.000) δραχμών την ημέρα. 

Άρθρο 6 

. Για νυχτερινή απασχόληση των οδηγών που υπάγονται στην πα¬ 
ρούσα ισχύουν οι γενικές διατάξεις της εργατικής νομοθεσίας και οι 
αντίστοιχες Υπουργικές αποφάσεις. 

Άρθρο 7 

Οι υπαγόμενοι στην παρούσα πέρα απ’ την υποχρεωτική κύρια και 
επικουρική ασφάλισή τους (ΙΚΑ-ΤΕΑΜ) θα ασφαλίζονται και σε ασφα¬ 
λιστικές εταιρείες μετά από σχετική συνεννόηση εργαζόμενου και εργο¬ 
δότη. 

Άρθρο 8 

Αναφορικά με την χρησιμοποίηση και δεύτερου οδηγού σε ταξίδια 
εκτός της Ελληνικής Επικράτειας, θα εφαρμόζονται οι σχετικοί νόμοι 
καθώς και οι σχετικές αποφάσεις της ΕΟΚ. 

Άρθρο 9 

II ισχύς της απόφασης αυτής αρχίζει από 12 Ιουλίου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1989 

Ο ΥΠΟΥΡΓΟΣ 

Α. ΚΑΚΛΑΜΑΝΗΣ 



Αριθ. Ε3-8271/Φ 40α (11) 

Συμπλήρωση της Ε6/1594/87 απόφασης Υπουργ. Εμπορίου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν.936/79 «περί τροποποιήσεως και συμπλη- 
ρώωσεως των περί Εξωτερικού Εμπορίου διατάξεων». 

2. Τις διατάξεις του Ν. 1558/85 «Περί Κυβερνήσεως και Κυβερνη¬ 
τικών Οργάνων». 


3. Τις διατάξεις του Π.Δ. 397/88 «Περί Οργανισμού του Υπουρ¬ 
γείου Εμπορίου». 

4. Τις διατάξεις του Π.Δ. 437/85 «Καθορισμός και ανακατανομή 
των αρμοδιοτήτων των Υπουργείων». 

5. Τις αριθμ. Ε4/10110/80 και Ε4/4359/87 αποφάσεις Υπουρ¬ 
γού Εμπορίου». 

6. Την αριθμ. Ε6/1594/87 απόφαση του Υπουργού Εμπορίου. 

7. Τις ιδιαιτερότητες της Α.Ε. Ελληνικής Αεροπορικής Βιομηχανίας, 
προκειμένου να αναπτύξει μεγαλύτερη δραστηριότητα, αποφασί¬ 
ζουμε: 

Συμπληρώνουμε την αριθμ. Ε6/1594/87 απόφασή μας (άρθρο 11, 
παράγραφος 2) ως εξής: 

Α. Επανεξαγωγές αλλοδαπών προϊόντων (μηχανήματα, ανταλλα¬ 
κτικά κ.λπ.) χωρίς συναλλαγματικές διατυπώσεις που στέλνονται στο 
εξωτερικό από την Ε.Α.Β. Α.Ε. για επισκευή και επανεισαγωγή ή για 
αντικατάσταση με άλλα κατάλληλα θα πραγματοποιούνται ως εξής: 

1. Αντικατάσταση ακαταλλήλων αλλοδαπών προϊόντων θα γίνεται 
απευθείας από τα τελωνεία, τα οποία στη συνέχεια θα παρακολουθούν 
και την επανεισαγωγή των αντιστοίχων καταλλήλων. 

2. Ανατίθεται στην Τράπεζα της Ελλάδος να ρυθμίσει τον τρόπο πα¬ 
ρακολούθησης των ειδών που προορίζονται να εξαχθούν για επισκευή 
και επανεισαγωγή και προβλέπεται καταβολή σχετικής δαπάνης στον 
ξένο επισκευαστικό οίκο. 

3. Η προθεσμία επανεισαγωγής των ανωτέρω ειδών καθορίζεται σε 
έξι (6) μήνες. 

Σε εξαιρετικές περιπτώσεις μπορεί η προθεσμία αυτή να παρατείνεται 
για άλλους έξι (6) μήνες. 

Πέρα των προθεσμιών αυτών τυχόν σχετικά αιτήματα παράτασης θα 
τίθενται υπόψη της Επιτροπής Ρυθμίσεως θεμάτων Εισαγωγής. 

Β. Επανεξαγωγές αλλοδαπών προϊόντων που εισήχθησαν στην Ελ¬ 
λάδα με το καθεστώς της ενεργητικής τελειοποίησης (ΡΑΟΟΝ) και την 
εν συνεχεία επανεξαγωγή τους θα πραγματοποιούνται ακόμη και με την 
προσκόμιση στα τελωνεία προσωρινών τιμολογίων εξαγωγής (ΡΚΟ- 
ΕΟΒΜΑ 1Ν νΟΙΟΕ), με την απαραίτητη προϋπόθεση όμως, της κατά¬ 
θεσης από την ενδιαφερόμενη εταιρεία υπεύθυνης δήλωση για την ορι¬ 
στικοποίησή τους μέσα σε δύο (2) μήνες από την ημερομηνία φόρτωσης 
των παραπάνω ειδών. 

Τυχόν παρεκκλίσεις των προσωρινών τιμολογίων εξαγωγής μετά 
την οριστικοποίησή τους (διαφορά προσωρινών τιμολογίων σε σχέση με 
την αξία των οριστικών κ.λπ.) θα παραπέμπονται στην ΕΡΟΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 1989 

Ο ΥΠΟΥΡΓΟΣ 

I. ΒΑΡΒΙΤΣΙΩΤΗΣ 

ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Η ετήσια συνδρομή είναι: 


α) Για 

β) » 

Υ) » 
δ) » 
ε) » 
στ) » 

ζ) » 
η) » 
θ) » 
.) » 
ια) Για 


το Τεύχος Α' 
» » Β' 


» » Αναπτυξιακών Πράξεων 

» » Ν.Π.Δ.Δ. 

» » ΠΑΡΑΡΤΗΜΑ 

» » Δελτ. Εμπ.& Βιομ. Ιδ. 

» » Αν. Ειδικού Δικαστηρίου 

» » Α.Ε. & Ε.Π.Ε. 

όλα τα Τεύχη 


7.000 

10.000 

4.000 

10.000 

8.000 

4.000 

2.000 

5.000 

1.000 

20.000 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















